b'\n_START_ARTICLE_\nHatecore\n_START_PARAGRAPH_\nHatecore je pod\xc5\xbeanr hardcore punka. Pojam je dvojaka zna\xc4\x8denja. Jedno zna\xc4\x8denje je tvrdi hardcore punk, a drugo zna\xc4\x8denje je za desno ekstremne glazbene grupe. Izvorni pojam odnosio se na grupe s posebno agresivnim tekstovima i tekstovima ispunjenim mr\xc5\xbenjom. Taj pojam obuhva\xc4\x87a klasi\xc4\x8dni metali\xc4\x8dni hatecore oko 1990., i razlikuje se od dana\xc5\xa1nje primjene pojma koji se odnosi na grupe bliske ideologijama desnog ekstremizma, neonacizma, rasizma i bjela\xc4\x8dkog suprematizma.\n_START_SECTION_\nPovijest\n_START_PARAGRAPH_\nPojam se odnosi na posebne grupe iz New York Cityja, aktivnih sredinom 1980-ih i ranih 1990-ih. Ime je izmislio njujor\xc5\xa1ki sastav SFA sredinom 1980-ih.\n_START_SECTION_\nHatecore kao tvr\xc4\x91i hardcore punk\n_START_PARAGRAPH_\nGlazbeno je hatecore mra\xc4\x8dniji i grublji oblik HC punka. Karakteristika je vi\xc4\x8du\xc4\x87i i vri\xc5\xa1te\xc4\x87i vokal koji ponekad prelazi u death metalsko gruntanje. Stihovi hatecore pjesama bave se mr\xc5\xbenjom i ljutnjom na stanje u dru\xc5\xa1tvu te defektnostima i sitnim malicioznim \xc5\xbeeljama kod ljudi za ozlje\xc4\x91ivanjem, dosa\xc4\x91ivanjem, frustriranjem i poni\xc5\xbeavanjem drugih osoba.\n_START_SECTION_\nHatecore kao desno ekstremna glazba\n_START_PARAGRAPH_\nKasnih 1990-ih pojam se koristi za opis hardcore punk sastava koji pjevaju stihove agresivne ideologije white powera i neonacizma. U ovom kontekstu novinari su koristili taj izraz radi obuhva\xc4\x87anja takvih stihova i takvih bendova. Srodna supkultura nazi punka pojavila se u SAD ranih 1980-ih unutar hardcore punk scene.'